钦定古今图书集成/历象汇编/乾象典/第004卷 > 老子道德经 > 虚用篇
## 钦定古今图书集成/历象汇编/乾象典/第004卷 > 老子道德经 > 虚用篇

天地不仁，以万物为刍狗。

〈注〉天施地化，不以仁恩，任自然也。天地生万物，人最为贵。天地视之如刍草狗畜，不责望其报也。

### 又

天地之间，其犹槖籥乎？虚而不屈，动而愈出。

天地间空虚，和气流行，故万物自生。人能除情欲，节滋味，清五藏，则神明居之也。槖籥中空虚，又能有声气，言虚空无有屈竭时，动摇之益出声气也。